Mae Partneriaeth Datblygu Gwledig Abertawe yn chwilio am aelodau newydd i roi'r Rhaglen Datblygu Gwledig newydd ar waith. Mae'r rhaglen, a sefydlwyd yn wreiddiol i weithredu rhwng 2014 a 2020, wedi derbyn estyniad hyd at 2023.

Gyda'r amser ychwanegol hwn, rydym yn gyffrous i ailganolbwyntio'n hymdrechion ar greu cymunedau cadarn a bywiog yn Abertawe wledig a mabwysiadu ymagwedd 'Un Blaned' at bopeth a wnawn wrth ymateb i'r argyfwng hinsawdd a gyhoeddwyd gan Gyngor Abertawe.

Bydd dyletswyddau aelodau'r bartneriaeth yn cynnwys:

* Dangos angerdd, creadigrwydd ac uchelgais am botensial y rhaglen a'r gwahaniaeth y gall ei wneud
* Pennu'r blaenoriaethau ar gyfer y rhaglen o fewn cwmpas y Strategaeth Datblygu Lleol (SDLl)
* Datblygu dealltwriaeth ddofn o'r SDLl a chynorthwyo i'w chadw'n gyfoes ac yn berthnasol
* Defnyddio ymagwedd ragweithiol wrth ddyrannu cyllid ar gyfer y blaenoriaethau y cytunwyd arnynt yn y Strategaeth Wledig sy'n seiliedig ar anghenion y wardiau gwledig - aelodau'r Bartneriaeth sy'n gwneud y penderfyniadau pwysig hyn, gyda chyngor ar gymhwysedd a materion technegol gan Swyddogion y Prosiect
* Gweithio gyda Swyddogion y Prosiect i bennu'r cynllun gwaith lleol a pha brosiectau neu weithgareddau i fuddsoddi ynddynt
* Gallu mynd i gyfarfodydd rheolaidd i gefnogi'r gweithgareddau uchod
* Hyrwyddo'r Bartneriaeth a'i blaenoriaethau o fewn eu rhwydweithiau a’r tu hwnt iddynt
* Cynrychioli'r ardal neu'r sefydliad lleol sydd wedi'i leoli o fewn y wardiau gwledig neu sy'n effeithio ar y wardiau gwledig

Creu Grŵp Tasg a Gorffen gan ddefnyddio aelodau presennol Partneriaeth Datblygu Gwledig Abertawe (gan gynnwys y Cadeirydd) a bydd swyddogion yn asesu Mynegiannau o Ddiddordeb yn erbyn fersiwn gyfredol y SDLl ac yn llunio rhestr fer newydd o aelodau newydd ar gyfer y Bartneriaeth. Os bydd y Bartneriaeth gyfan yn tynnu'n ôl ar gyfer adolygiad o'r SDLl, y Cadeirydd a'r swyddogion presennol fydd yn gyfrifol am y broses hon.

Pan ymddengys fod sector neu ddiddordeb penodol yn cael gorgynrychiolaeth, bydd y Grŵp Tasg a Gorffen yn pleidleisio ynghylch pa gynrychiolydd i recriwtio. Bydd aelodaeth y Bartneriaeth yn cael ei hadolygu'n flynyddol yn unol ag adolygiad blynyddol y SDLl. I sicrhau Partneriaeth gytbwys, ni fydd aelodaeth sector cyhoeddus y Bartneriaeth yn fwy na 50%, ac ni fydd gan un diddordeb unigol fwy na 49% o'r hawliau pleidleisio.

Cedwir yr hawl gan y Bartneriaeth i gyfethol unigolion neu sefydliadau lle bo angen i sicrhau bod gan yr aelodau'r wybodaeth y mae ei hangen arnynt er mwyn gwneud penderfyniadau allweddol.

Mae amcanion y strategaeth bresennol wedi'u cynnwys yn y ddogfen hon er gwybodaeth, a gellir lawrlwytho fersiwn gyfredol y Strategaeth lawn yn [www.abertawe.gov.uk/cdg](http://www.swansea.gov.uk/rdp)

**Os hoffech gyflwyno cais i ymuno â'r Bartneriaeth, cwblhewch y cwestiynau isod a dilyn y cyfarwyddiadau dychwelyd ar ddiwedd y ffurflen.**

**Gweledigaeth y GGLl ar gyfer Abertawe Wledig**

Yn unol â'r ymagwedd Un Blaned, ein gweledigaeth, gan edrych 10-15 o flynyddoedd i'r dyfodol, yw bod wardiau gwledig Abertawe'n cymryd camau i liniaru, addasu a diogelu'u hunain rhag yr argyfyngau hinsawdd a natur ac argyfyngau eraill sy'n wynebu'r byd.

Rydym am gael dyfodol 'Un Blaned' ar gyfer Abertawe wledig sy'n gwneud y canlynol:

* cynyddu cydnerthedd a hunanddibyniaeth gymunedol drwy gynhyrchu mwy o'r hyn y mae'n ei ddefnyddio;
* gwneud hyn mewn modd sy'n llai niweidiol i iechyd pobl a'r amgylchedd;
* cefnogi adnoddau naturiol a bioamrywiaeth fwy helaeth;
* annog rhoi'r gorau i wastraff diangen;
* cynhyrchu rhagor o swyddi lleol ac arwyddocaol;
* rhoi mwy o ddiogelwch rhag y posibilrwydd o darfu ar weddill y byd o ran amgylchedd, masnach a'r economi;
* lleihau ôl-troed ecolegol a charbon yr ardal.

Yn sail i'r weledigaeth hon, mae'r Bartneriaeth wedi datblygu 3 nod strategol ac 8 amcan, sef:

|  |  |  |
| --- | --- | --- |
| **NODAU AC AMCANION STRATEGOL GWLEDIG**  | **THEMÂU LEADER**  | **Themâu Trawsbynciol** |

|  |
| --- |
| **Nod Strategol 1:**Trechu tlodi ac eithrio cymdeithasolCynyddu lles a chydnerthedd ecosystemau drwy gynnal a gwella gwerth adnoddau naturiol a diwylliannol  |
| **Amcan 1:** datblygu mentrau sy'n cyflwyno buddion lles mesuradwy | 1 |
| **Amcan 2:** datblygu datrysiadau blaengar ar gyfer yr argyfyngau hinsawdd a natur | 1,2 |

|  |
| --- |
| **Nod Strategol 2:** Datblygu mentrau cludiant ac ynni cynaliadwy sy'n lleihau allyriadau ac yn lliniaru effeithiau newid yn yr hinsawdd |
| **Amcan 3:** datblygu/gwella opsiynau cludiant di-garbon a charbon isel ar gyfer pawb  | 3,4 |
| **Amcan 4:** cefnogi gweithgareddau sy'n cynyddu effeithlonrwydd ynni ac sy'n cynhyrchu a chyflenwi rhagor o wres a thrydan adnewyddadwy yn y gymuned | 3,4 |

|  |
| --- |
| **Nod Strategol 3:**Cryfhau hunan-gynaladwyedd yr economi leol a chefnogi cymunedau actif, cadarn a chysylltiedig |
| **Amcan 5:** cynyddu faint o fwyd sy'n cael ei gynhyrchu a'i fwyta'n lleol  | 1,2,5 |
| **Amcan 6:**  gwneud y defnydd gorau o'r economi leol a'i gwneud yn fwy cynaliadwy drwy ddatblygu cadwyni cyflenwi llai rhwng cwsmeriaid, cynhyrchwyr a chyflenwyr  | 3,4 |
| **Amcan 7:**  cynyddu cadernid cymunedol drwy fentrau, datblygu sgiliau a hyrwyddo  | 3,4  |
| **Amcan 8:**  cynyddu effeithlonrwydd adnoddau - lleihau, ailddefnyddio, ail-ddychmygu, ailgylchu gwastraff | 2 |

 **PARTNERIAETH DATBLYGU GWLEDIG ABERTAWE**

 **MYNEGIANT O DDIDDORDEB AR GYFER AELODAETH**

 **1. Manylion Cyswllt**

|  |  |
| --- | --- |
| **Enw:** |  |
| **Cyfeiriad Post ar gyfer Cysylltu:** |  |
| **Rhif Ffôn:** |  |
| **Cyfeiriad e-bost:** |  |
| **Statws Cyflogaeth:** |  |
| **Enw'r Cyflogwr (os yw'n berthnasol):** |  |
| **Rhif ffôn:** |  |
|  **Wardiau Abertawe sy’n gymwys ar gyfer y PDG ac rydych yn bwriadu eu cynrychioli:** |  |
| **Grwpiau neu fuddiannau rydych yn bwriadu eu cynrychioli:** |  |

 **2. Diddordeb mewn ymuno â'r GGLl**

Pam ydych chi'n angerddol am ddod yn rhan o'r Bartneriaeth ac ymuno â'r datblygiad a arweinir gan y gymuned yn wardiau gwledig cymwys y PDG?Yn eich barn chi, pa anghenion a materion yn y meysydd hyn y gall y Bartneriaeth fynd i'r afael â nhw?

|  |
| --- |
|  |

 **3. Cynrychiolaeth**

 Pa ardal, grŵp neu fudd ydych chi'n ei gynrychioli? Pam rydych chi'n credu ei fod yn bwysig iddynt gael eu cynrychioli gan y Bartneriaeth?

|  |
| --- |
|  |

 **4. Y sgiliau a'r wybodaeth y byddech yn eu cyfrannu i'r GGLl**

 Dywedwch wrthym pa sgiliau, gwybodaeth ac arbenigedd y byddech chi'n eu cynnig i'r grŵp a sut y byddai hyn o fudd i'r GGLl, yn enwedig mewn perthynas â'r ymagwedd Un Blaned newydd a fabwysiadwyd yn y SDLl.

|  |
| --- |
|  |

 **5. Dywedwch wrthym am unrhyw brofiad blaenorol o Gyllid Ewropeaidd, Datblygu Cymunedol, Datblygu Economaidd, Un Blaned neu grwpiau/bartneriaethau eraill**

|  |
| --- |
|  |

 **6. Gwrthdaro buddiannau posib**

 Dywedwch wrthym am unrhyw wrthdaro buddiannau rydych yn ymwybodol ohonynt a allai effeithio ar eich cyfranogiad yn y GGLl e.e. Ydy eich sefydliad/prosiect yn derbyn arian gan y PDG? Oes gennych berthynas fusnes neu ydych chi'n perthyn i unrhyw un sy'n aelod o'r GGLl ar hyn o bryd neu sydd wedi bod yn y gorffennol?

|  |
| --- |
|  |

 **7. Gallu mynd i gyfarfodydd**

 Dywedwch wrthym am unrhyw gyfyngiadau amser sydd gennych o ran mynd i gyfarfodydd rheolaidd yn y dydd neu gyda'r nos, yn bersonol neu’n ddigidol.

|  |
| --- |
|  |

**Dychwelwch y ffurflen wedi'i chwblhau i:** rdpleader@abertawe.gov.uk gyda'r llinell destun **'LAG Membership EOI Pre-existing Members' - ni fydd unrhyw geisiadau yn cael eu derbyn ar ol y dyddiad cau hwn.**

**Os yw'ch cais i ymuno â Phartneriaeth Datblygu Gwledig Abertawe'n llwyddiannus, mae angen i chi gytuno â'r datganiad canlynol:**

Mae holl aelodau Partneriaeth Datblygu Gwledig Abertawe yn arfer eu swyddogaethau er budd y cyhoedd. Gwneir penderfyniadau yn agored ac yn ddiduedd, gyda barn gadarn ac am resymau cyfiawnadwy. Ni chaiff unrhyw aelod geisio elwa o fynediad at wybodaeth sensitif neu gyfyngedig y maent yn gwybod amdani o ganlyniad i fod ar y panel.

 **Llofnod** ……………………………………………

(Sylwer bod angen llofnod corfforol ar y ddogfen hon ar y Bartneriaeth)

 **Dyddiad:**…………………